Komisijos reglamentas (EB) Nr. 1298/2002
2002 m. liepos 17 d.
iš dalies pakeičiantis Reglamentą (EB) Nr. 1503/96, išdėstantį išsamias taisykles dėl Tarybos reglamento (EB) Nr. 3072/95 taikymo ryžių importo muitams
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1995 m. gruodžio 22 d. Tarybos reglamentą (EEB) Nr. 3072/95 dėl bendro ryžių rinkos organizavimo [1] su paskutiniais pakeitimais, padarytais Komisijos reglamentu (EB) Nr. 411/2002 [2], ypač į jo 11 straipsnio 4 dalį,
kadangi:
(1) Pagal Komisijos reglamento (EB) Nr. 1503/96 [3] su paskutiniais pakeitimais, padarytais Reglamentu (EB) Nr. 2831/98 [4], 4a straipsnio 3 dalį prie autentiškumo sertifikato turi būti pridėta basmati ryžių importo licencijos paraiška. Tokį sertifikatą turi išduoti Komisijos pripažinta kompetentinga įstaiga. Reglamento (EB) Nr. 1503/96 III priede numatytas Komisijos pripažintų kompetentingų įstaigų sąrašas. Pakistano valdžios institucijos informavo Komisiją, kad nuo 2002 m. rugpjūčio 1 d. turi pasikeisti kompetentinga įstaiga, išduodanti Pakistano basmati ryžių autentiškumo sertifikatus. Dėl to atitinkamai turėtų būti iš dalies pakeistas Reglamento (EB) Nr. 1503/96 III priedas.
(2) Kad būtų leista importuoti Pakistano basmati ryžius pridėjus naujos kompetentingos Pakistano įstaigos nuo 2002 m. rugpjūčio 1 d. išduotą autentiškumo sertifiktą, šis reglamentas turėtų būti taikomas nuo tos datos.
(3) Kadangi šiame reglamente numatytos priemonės atitinka Grūdų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1503/96 III priedo įtrauka "- Rice Export Corporation of Pakistan Ltd., Karachi" pakeičiama "- Trading Corporation of Pakistan (Pvt) Ltd".
2 straipsnis
Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.
Jis taikomas nuo 2002 m. rugpjūčio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2002 liepos 17 d.